පසුදා සෙනසුරාදාවක් විය. ගුරුවරු කීප දෙනෙක්ම ඇය බැලීමට රෝහලට ගියහ. ඇගේ දෙමාපියන් උගත් අය බැවින් ගුරු මණ්ඩලයට කළ යුතු දෙයක් එහි නොතිබුණු බව තේරුම් ගත්හ. අමාත්‍යාංශයේ නියමයෙන් පරික්ෂණයක් පැවැත්වීමට සෙනසුරාදාම කණ්ඩායමක් පාසලට පැමිණියහ. මේ සිද්ධිය පුවත්පත්වල පොල්ගෙඩි අකුරින් පළවිය. සෝමදාසට ගුරු මණ්ඩලයේත් ළමුන්ගේත් ආදරය ප්‍රශංසාව හිමි විය. දැරියට සිහිය ආවේ දින තුනකට පසුවය. ඇය රෝහලෙන් පිටවීමට සති තුනක් පමණ ගතවිය. මම අවුරුද්දකට පමණ පසු පාසලෙන් මාරුවී ගමට පැමිණියෙමි. සෝමදාස බැංකු ලිපිකරුවකු ලෙස සේවය කරන බව පසුව මට ආරංචි විය.
පරීක්ෂණයක් පැවැත්වීමට කණ්ඩායමක් පාසලට පැමිණියේ කාගේ නියමයෙන්ද?
අමාත්‍යාංශයේ නියමයෙන්